Közpénzből fizettek párttevékenységet? | Csípős
Közpénzből fizettek párttevékenységet?
 Tizenegyedik alkalommal szervezett tábort a Jobbik Szeretetszolgálat Alapítványa
[ad 3] [ad 4]
Hivatali visszaélés és hűtlen kezelés gyanúja miatt tett rendőrségi feljelentést Márki-Zay Péter polgármester – írja a Polgármesteri Hivatal gyorshír szolgálata.
A gyanú szerint még az előző önkormányzati ciklus idején havi bruttó 135, illetve 250 ezer forintos megbízási szerződést kötött a város vezetése két magánszeméllyel. A megbízottak kötelezettséget vállaltak arra, hogy a megbízó önkormányzat utasításainak és érdekeinek megfelelően látják el a tevékenységüket, az ellátandó feladatok körét azonban közelebbről nem határozták meg.
a két ember feladata valójában az volt, hogy a februári időközi választáson egy nagy politikai párt aktivistájaként segítsék elő a választási győzelmet.
Azaz – bár közpénzből származott a jövedelmük – a szerződéssel ellentétben nem az önkormányzat érdekében dolgoztak, hanem pártérdeknek megfelelően. Egyikük a közelmúltban írásban úgy nyilatkozott: a feladatai közé tartozott többek között az, hogy
aláírásokat gyűjtsön,
leveleket kézbesítsen,
választásra buzdító telefonokat kezdeményezzen,
küldöttként részt vegyen a párt országos tisztújító gyűlésén.
A másik személy február 25-től nem tartotta a kapcsolatot a polgármesteri hivatallal, két, általa később összeállított beszámolóval kapcsolatban kételyek merültek fel – ugyanakkor ismert, hogy rendszeresen dolgozik egy pártirodán.
A polgármester mindkét személy szerződősét felmondta június 26-án. Ha a gyanú beigazolódik, a kifizetett pénzt peres úton követelheti vissza az önkormányzat.
Fideszesre hangolnák az önkormányzati lapot is
Zsetonnal támogathatjuk az állatvédőket